L’actriu i coreògrafa Pepa Cases torna a Burjassot amb el seu últim espectacle de dansa-teatre, “Volat”
2025-07-24

En el marc de la gran festa infantil que tindrà lloc a Burjassot, dissabte que ve 24 de novembre, per a commemorar els Drets Universals de la Infància, l’Institut Municipal de Cultura i Joventut de Burjassot participa aportant un espectacle de carrer amb el qual es posarà el fermall final a aquesta festa DUDI (acrònim de Drets Universals de la Infància). Es tracta de “Volat”, un espectacle de l’actriu, ballarina i coreògrafa valenciana Pepa Cases.

Igual que la resta d’activitats de la jornada festiva, “Volat” és un espectacle gratuït i per a tots els públics que tindrà lloc en l’aparcament de l’estació de metro de Burjassot-Godella i donarà començament a les 19h. En la mitja hora que dura l’espectacle, una ballarina transportarà als espectadors del costat més artificial i inconscient a la més tendra senzillesa per a trobar la felicitat amb el record de la innocència de la infància, entre la dansa i la poesia, entre allò animal i  allò humà, entre allò que ens empresona i allò que és merament necessari. “Volat” vol ser un crit a la llibertat, una invitació a la reflexió i un impuls a la cerca d’allò més essencial, des de l’univers artístic de la polifacètica Pepa Cases.